<classify> WAZIRI wa Nchi, Ofisi ya Rais Tamisemi, Selemani Jafo amepiga marufuku tabia ya Wakala wa Barabara Mijini na Vijijini Tarura, kuchonga vikasha barabarani na kuyaacha mashimo hayo kwa muda mrefu na kuwa kero kwa watumiaji barabara.Jafo ameyatoa maagizo hayo jijini Dodoma wakati akikagua miradi ya uboreshaji wa barabara za ndani na nje ya Jiji la Dodoma, zinavyotekelezwa na serikali kukabiliana kero za foleni za barabarani.Amesema kuna tabia imejengeka wakati wa kurekebisha miondombinu ya barabara, Tarura wamekuwa wakichonga viboksi na kuviacha kwa muda mrefu, hali inayoleta usumbufu kwa watumiaji wa barabara hizo, na kusababisha ajari hasa kipindi hiki cha mvua, na kuagiza Tarura kuacha tabia hiyo mara moja.Niwaagize Tarura kuacha tabia ya kuanza kuchonga viboksi wakati hamjajiandaa kuanza ukarabati na mnaacha hivyo mwezi mmoja, miwili hiyo tabia muache, maeneo mengi nimepita nimeona, nikipita na kuona tena mkoa wowote meneja atakuwa hana kazi, alisema Jafo.Pia alimuagiza Wakala wa Tarura Mkoa wa Dar es Salaam hadi kufika Alhamisi wiki hii awe ametoa maelezo kwa nini mkoa huo umekuwa na mashimo hayo ambayo yamekaa muda mrefu bila kutengenezwa.Na kuagiza ndani ya muda huo mashimo hayo yawe yametengenezwa kwani yanaleta adha kubwa kwa watumiaji wa barabara mkoani humo, alisema Jafo.Pia niagize Meneja wa Tarura Mkoa wa Dar es Salaam ndani ya siku tatu awe aniletee maelezo kwanini ndani ya mkoa wake amechonga mashimo na kukaa mda mrefu bila kutengeneza na anieleze kwa nini kwenye mashimo hayo hajaweka rami na wananchi wanazidi kuteseka, alisema.Alisema kama tarura haijakamilisha na kuwa tayari kuanza matengenezo kwa nini wachonge mashimo hayo. Pia alipiga marufuku tabia wa wakandarasi kuweka vifusi wakati wa matengezezo na kukaa mda mrefu huku vikiendelea kuleta kero kwa watumiaji.Mkuu wa Mkoa wa Dodoma, Dk Binilith Mahenge alimpongeza Jafo kwa kufuatilia kwa makini miradi hiyo na kuahidi kuitekeleza kwa umakini na kwa wakati ili azma ya serikali itimie.Mratibu wa Tarura Mkoa wa Dodoma, Lusako Kilebwe alisema ukarabati wa barabara hizo za ndani na nje ya mji ni moja ya mbinu za kupambana na msongamano wa magari katika jiji ili liendane na hadhi ya kuwa jiji.Kilebwe ambaye ni mhandisi kitaaluma alisema wao kama Tarura changamoto wanazokumbana nazo ni utumiaji mbaya wa wananchi katika miundombinu hiyo na kusababisha kuharibika mapema.Sisi kama Tarura tunajitahidi kuboresha miondombinu na kukarabati, lakini chanangamoto zinazotukabili na utumiaji wa miundombinu hiyo tunajenga barabara zenye taa, lakini watu wanazigonga nguzo za barabarani watu wanaendesha huku wamelewa na wanazingonga na kuharibu, amesema.Miongoni mwa barabara alizokagua waziri wakati wa ziara hiyo ni ya Veta, Ilazo, na Martin Luther inayounganisha makazi wa Waziri Mkuu na Mtaa wa Area D jijini Dodoma na kuridhishw  <topic>: KITAIFA 